|  |
| --- |
| **PRIJEDLOG PRORAČUNA OPĆINE ROVIŠĆE ZA 2025. GODINU SA PROJEKCIJAMA ZA 2026. I 2027. GODINU** |
| ***-OBRAZLOŽENJE -*** |
|  |
|  |
| **OPĆINA ROVIŠĆE** |

|  |
| --- |
| **Trg hrvatskih branitelja 2, 43212 Rovišće** |
| **Rovišće, prosinac 2024.** |



# ZAKONSKA OSNOVA

Temeljem članka 40. stavka 2. Zakona o proračunu („Narodne novine“, broj 144/21 – u daljnjem tekstu Zakon) općinski načelnik utvrđuje prijedlog proračuna za sljedeću godinu i projekcija za iduće dvije te ih podnosi predstavničkom tijelu na donošenje do 15. studenog tekuće godine. Člankom 42. Zakona utvrđeno je da predstavničko tijelo donosi proračun na razini skupine ekonomske klasifikacije kako za iduću proračunsku godinu, tako i za projekcije za sljedeće dvije godine do konca tekuće godine i to u roku koji omogućuje primjenu proračuna s 1. siječnjem godine za koju se donosi proračun. Usvajanje proračuna na višoj razini, koja se primjenjuje sukladno novim odredbama Zakona, jedan je od ključnih mehanizama koji omogućuje određenu fleksibilnost u njegovom izvršavanju.

## PRETPOSTAVKE ZA IZRADU I PLANIRANA VISINA PRORAČUNA

Zakonom o proračunu uređuju se osnovni proračunski procesi i definiraju osnovne pretpostavke za izradu proračuna. Osim navedenim Zakonom metodologija izrade proračuna propisana je i podzakonskim aktima kojima se regulira provedba Zakona, ponajprije Pravilnikom o proračunskim klasifikacijama („Narodne novine“ broj 26/10, 120/13 i 01/20) i Pravilnikom o proračunskom računovodstvu i Računskom planu („Narodne novine“ broj 124/14, 115/15, 87/16, 3/18, 126/19 i 108/20). Prema proračunskom kalendaru proces izrade proračuna na državnoj i lokalnoj razini započinje donošenjem i usvajanjem akata na temelju kojih Ministarstvo financija sastavlja upute za izradu državnog proračuna i proračuna jedinica lokalne i područne (regionalne) samouprave. Tako je u Ministarstvo financija sredinom rujna dostavilo Upute za izradu proračuna jedinica lokalne i područne (regionalne) samouprave za razdoblje 2024.-2026. godine. Pri sastavljanju prijedloga planskih dokumenata primjenjuje se zakonom propisana metodologija glede sadržaja proračuna, programskog planiranja, proračunskih klasifikacija i drugo. Proračun se sastoji od općeg i posebnog dijela te obrazloženja.

Posebni dio Proračuna sastoji se od rashoda i izdataka raspoređenih po programima (aktivnostima i projektima) unutar razdjela/glava definiranih u skladu s organizacijskom klasifikacijom Proračuna. Stoga su sve aktivnosti i projekti raspoređeni u odnosu na programe odnosno funkcije kojima pripadaju. Prilikom planiranja prihoda uzeta je u obzir realizacija istih u 2023. i 2024. godini te procjena njihovog kretanja u narednom razdoblju uz uvažavanje gospodarskih i društvenih specifičnosti na lokalnoj razini. S obzirom na niz nepoznanica o mogućim kretanjima na državnoj razini u odnosu na ekonomsku i fiskalnu politiku Vlade Republike Hrvatske, procjena prihoda za ovo plansko razdoblje od 2025. do 2027. godine temeljila se isključivo na postojećim propisima uz uvažavanje Uputa Ministarstva financija za izradu proračuna jedinica lokalne i područne (regionalne) samouprave za razdoblje 2025. – 2027. godine.

# PRIHODI I PRIMICI

Prilikom planiranja prihoda uzeta je u obzir realizacija istih u 2024. godini te predviđeno ostvarenje u narednom razdoblju uzimajući u obzir i planirane izmjene zakonskih propisa, posebice najavljenu poreznu reformu. Ukupni prihodi i primici Proračuna za 2025. godinu predlažu se u iznosu od 11.224.820,00 eura, pri čemu prihodi poslovanja čine 82,18% ukupnog proračuna, odnosno 9.224.820,00 eura, 0,39% odnosi se na prihode od prodaje nefinancijske imovine, odnosno 44.000,00 eura dok se iznos od 3.000.000,00 eura odnosno 17,82% odnosi na primitke od zaduživanja.

Prihodi od poreza iznose 1.277.160,00 eura sastoje se od:

|  |  |
| --- | --- |
| PRIHODI OD POREZA | 1.277.160,00 € |
| Porez na dohodak | 1.200.000,00 € |
| Porez na korištenje javnih površina | 1.600,00 € |
| Porez na kuće za odmor | 1.800,00 € |
| Porez na promet nekretnina | 60.000,00 € |
| Porez na tvrtku, naziv tvrtke (naplata starih potraživanja) | 100,00 € |
| Porez na potrošnju alkoholnih i bezalkoholnih pića | 12.000,00 € |
| Ostali porezi | 1.660,00 € |

Pomoći su planirane u iznosu od 7.372.560,00 eura, odnosno 63,68% ukupnih proračunskih sredstava. To su prihodi čija je namjena unaprijed zakonom ili ugovorom definirana, odnosno moraju se utrošiti sukladno ugovorom definiranoj investiciji/programu, ali i tekuća pomoć iz državnog proračuna nazvana kompenzacijska mjera temeljem Odluke ministra financija. Detaljnu strukturu pomoći dajemo u nastavku:

|  |  |
| --- | --- |
| PRIHODI OD POMOĆI | 7.372.560,00 € |
| Tekuće pomoći iz državnog proračuna | 143.480,00 € |
| Kapitalne pomoći iz državnog proračuna – za kapitalne investicije | 1.295.200,00 € |
| Tekuće pomoći od HZZ-a za financiranje plaća u 100% iznosu za javne radove | 21.120,00 € |
| Kapitalne pomoći iz državnog proračuna temeljem prijenosa EU sredstava | 4.264.760,00 € |
| Kapitalne pomoći od izvanproračunskih korisnika državnog proračuna | 33.000,00 € |
| Pomoći fiskalnog izravnanja | 1.432.600,00 € |
| Tekuće pomoći proračunskim korisnicima iz proračuna JLP®S koji im nije nadležan | 26.400,00 € |
| Tekuće pomoći iz državnog proračuna temeljem prijenosa EU sredstava | 156.000,00 € |

Prihodi od imovine planirani su u iznosu od 46.500,00 eura, a sastoje se od:

|  |  |
| --- | --- |
| PRIHODI OD IMOVINE | 46.500,00 € |
| Zatezne kamate iz obveznih odnosa i pozitivne tečajne razlike | 2.800,00 € |
| Prihodi od zakupa poljoprivrednog zemljišta | 2.600,00 € |
| Prihodi od zakupa poslovnih prostora i opreme | 39.000,00 € |
| Prihodi od naknade za zadržavanje nezakonito izgrađenih zgrada u prostoru | 2.000,00 € |
| Spomenička renta | 100,00 € |

Prihodi od upravnih i administrativnih pristojbi planirani su u iznosu od 342.900,00 eura, a odnose se na prihode koje općina ostvaruje temeljem zakona, podzakonskih propisa te općinskih odluka. Struktura ovih prihoda je sljedeća:

|  |  |
| --- | --- |
| PRIHODI OD KOMUNALNIH NAKNADA, DOPRINOSA I OSTALIH UPRAVNIH PRISTOJBI | 342.900,00 € |
| Grobna naknada | 36.000,00 € |
| Sudske pristojbe | 2.700,00 € |
| Vodni doprinos – Općina ima pravo na 8% vodnog doprinosa koji naplate Hrvatske vode | 1.500,00 € |
| Doprinos za šume | 100.000,00 € |
| Komunalni doprinos | 30.000,00 € |
| Komunalna naknada | 145.000,00 € |
| Ostale nespomenute naknade | 27.700,00 € |

Prihodi od prodaje proizvoda i robe te pruženih usluga i prihodi od donacija su planirani u iznosu od 141.700,00 eura, a u cijelosti se odnose na prihode od sufinanciranja ekonomske cijene boravka djece u Dječjem vrtiću Palčica od strane roditelja. Dječji vrtić „Palčica“ je od 1. siječnja 2022. godine proračunski korisnik Općine Rovišće, a od rujna 2024. godine ima i podružnicu sa jednom vrtićkom skupinom u Zrinskom Topolovcu kao i još jednu vrtićku skupinu u Predavcu.

Prihodi od prodaje dugotrajne nefinancijske imovine planirani su u iznosu od 44.000,00 eura, a odnose se na:

|  |  |
| --- | --- |
| PRIHODI OD PRODAJE DUGOTRAJNE IMOVINE | 44.000,00 € |
| Prihodi od prodaje poljoprivrednog zemljišta | 20.000,00 € |
| Prihodi od prodaje stambenih objekata | 4.000,00 € |
| Prihodi od prodaje ostalih stambenih objekata | 20.000,00 € |

Primici od financijske imovine i zaduživanja su planirani u iznosu od 3.000.000,00 eura, a u cijelosti se odnose na kredit kojim će se zatvoriti financijska konstrukcija projekta izgradnje i opremanja Sportsko – rekreacijskog parka Rovišće za koji je Općini Rovišće odobreno sufinanciranje iz Nacionalnog programa obnove i oporavka.

# RASHODI I IZDACI - obrazloženje po ekonomskoj, funkcijskoj, organizacijskoj i programskoj klasifikaciji

Ukupni rashodi / izdaci Proračuna za 2024. godinu iznose 11.224.820,00 eura, koliko iznose i ukupno planirana sredstva za tu godinu, odnosno ukupni prihodi i primici. Pri planiranju rashodne strane Proračuna za 2025. godinu i projekcija za iduće dvije godine redoslijed prioriteta osiguravanja sredstava bio je slijedeći:

• financijske obveze što proizlaze iz zakona, te odluka Općinskog vijeća i načelnika

• financiranje obveznih zakonom utvrđenih funkcija Općine (funkcioniranje predstavničkog i izvršnog tijela, političkih stranaka te funkcioniranje upravnih tijela, provođenje komunalnih aktivnosti);

• financiranje neophodnih kapitalnih projekata vodeći računa o već započetim projektima i preuzetim obvezama;

• financiranje nestandardnih rashoda / izdataka, a ovisno o mogućnostima Proračuna.

U nastavku se daje pregled konsolidiranih rashoda i izdataka prema ekonomskoj, funkcijskoj i organizacijskoj klasifikaciji.

## Ekonomska klasifikacija

Rashodi za zaposlene (31-plaće i doprinosi) povećani su u odnosu na prethodnu godinu jer su plaće kako u Jedinstvenom upravnom odjelu tako i kod proračunskog korisnika rasle. Materijalni rashodi Jedinstvenog upravnog odjela u najvećem dijelu zadržani su na nivou prijašnjih godina, a tekuće i investicijsko održavanje i kapitalni rashodi su usklađeni s raspoloživim sredstvima iz pomoći te uvećani za vlastito financiranje iz fonda fiskalnog izravnanja. Financijski rashodi zadržani su na istom nivou. Donacije udrugama u kulturi, sportu i rekreaciji usklađene su s raspoloživim sredstvima i detaljnije će biti prikazane u programima javnih potreba.

## Funkcijska klasifikacija

Funkcijska klasifikacija pokazuje aktivnosti jedinice lokalne i područne (regionalne) samouprave organizirane i razvrstane prema ulaganjima sredstava u djelatnosti: opće javne usluge, obranu, javni red i sigurnost, ekonomske poslove, zaštitu okoliša, unapređenje stanovanja i zajednice, rekreaciju, te kulturnu i vjersku djelatnost, obrazovanje i socijalnu zaštitu.

## Organizacijska klasifikacija

Razdjel je, sukladno Pravilniku o proračunskim klasifikacijama, organizacijska razina utvrđena za potrebe planiranja i izvršavanja proračuna, a sastoji se od jedne ili više glava. Status razdjela državnog proračuna dodjeljuje se ministarstvima i onim proračunskim korisnicima državnog proračuna koji su izravno odgovorni Hrvatskom saboru ili predsjedniku Republike Hrvatske dok se status razdjela proračuna jedinica lokalne i područne (regionalne) samouprave može dodijeliti izvršnom tijelu, predstavničkom tijelu i upravnim tijelima. Sukladno gore citiranom Pravilniku, Proračun Općine Rovišće sukladno Pravilniku o proračunskim klasifikacijama strukturiran je u 2 razdjela:

1. Predstavnička i izvršna tijela
   1. Predstavničko tijelo
   2. Izvršno tijelo
2. Opće javne službe
   1. Upravni odjeli Općine Rovišće
   2. Dječji vrtić Palčica

## Programska klasifikacija – POSEBNI DIO PRORAČUNA

Programska klasifikacija uspostavlja se definiranjem programa, aktivnosti i projekata. Program je skup neovisnih, usko povezanih aktivnosti i projekata usmjerenih ispunjenju zajedničkog cilja. Program se sastoji od jedne ili više aktivnosti i/ili projekata, a aktivnost i projekt pripadaju samo jednom programu. Za obavljanje poslova iz samoupravnog djelokruga Općine Rovišće, kao i poslova državne uprave koji su prenijeti na Općinu, ustrojen je Jedinstveni upravni odjel. Jedinstveni upravni odjel obavlja poslove iz samoupravnog djelokruga Općine kao jedinice lokalne samouprave, sukladno zakonima i drugim propisima i to:

* Poslove iz oblasti društvenih djelatnosti (kulture, sporta, brige i odgoja djece predškolske dobi, osnovnog školstva, socijalne skrbi, zdravstva, udruga građana)
* Poslove iz oblasti komunalnog gospodarstva (izrada programa održavanja objekata i uređaja komunalne infrastrukture i drugih objekata kojih je investitor općina)
* Poslove iz oblasti prostornog uređenja i zaštite okoliša
* Poslove pripreme akata u gospodarenju nekretninama u vlasništvu općine (prodaja i zakup nekretnina, najam stanova i zakup poslovnih prostora)
* Poslove vođenja financijskog i materijalnog poslovanja općine
* Poslove opće uprave (opće i kadrovske poslove, obavljanje poslova i evidencija iz oblasti rada i radnih odnosa, osiguravanje tehničkih uvjeta za rad Jedinstvenog upravnog odjela, poslovi prijemne kancelarije, arhiviranje i otprema pošte, poslovi nabave robe i usluga)
* Poslove vezane uz protupožarnu i civilnu zaštitu
* Poslove unapređenja rada lokalne samouprave i slično.

Detaljno obrazloženje planiranih aktivnosti po proračunskim razdjelima i programima planiranim u posebnom dijelu proračuna daje se u nastavku.

|  |  |
| --- | --- |
| Naziv programa | 1001 JAVNA UPRAVA (PREDSTAVNIČKO TIJELO) |
| Regulatorni okvir | -Zakon o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 36/09, 150/10, 144/12, 19/13, 137/15, 123/17, 98/19 i 144/20)  -Zakon o porezu na dohodak („Narodne novine“, broj 115/16, 106/18, 121/19, 32/20, 138/20, 151/22 i 114/23)  -Statuta Općine Rovišće («Županijski glasnik BBŽ», broj 2/13, 1/18 i Službeni glasnik Općine Rovišće 4/19 – pročišćeni tekst, 1/21 i 4/21. ),  -Zakon o financiranju političkih aktivnosti, izborne promidžbe i referenduma („Narodne novine“, broj 29/19 i 98/19)  -Odluka o izvršavanju proračuna Općine Rovišće za 2025. godinu |
| Opis programa (aktivnosti) | A100101 Donošenje akata  A100102 Provedba izbora  A100103 Redovne aktivnosti političkih stranaka  A100104 Održavanje manifestacija i svetkovina u općini Rovišće  A100105 Održavanje koncerata |
| Ciljevi programa | Djelotvorno izvršavanje funkcije Općinskog vijeća Općine Rovišće i povećanje kvalitete rada  Aktivno sudjelovanje vijećnika u radu Općinskog vijeća  Obilježavanje Dana Općine Rovišće i ostalih manifestacija u općini |
| Planirana sredstva za provedbu | 72.655,35 € |
| Pokazatelj rezultata | Redovito održavanje sjednica Općinskog vijeća, obračun i uplata zakonskih davanja u predviđenim rokovima, provedba izbora, obilježavanje dana Općine te drugih manifestacija |

|  |  |
| --- | --- |
| Naziv programa | 1002 JAVNA UPRAVA (IZVRŠNO TIJELO) |
| Regulatorni okvir | -Zakon o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 36/09, 150/10, 144/12, 19/13, 137/15, 123/17, 98/19 i 144/20)  -Zakon o porezu na dohodak („Narodne novine“, broj 115/16, 106/18, 121/19, 32/20, 138/20, 151/22 i 114/23)  -Statuta Općine Rovišće («Županijski glasnik BBŽ», broj 2/13, 1/18 i Službeni glasnik Općine Rovišće 4/19 – pročišćeni tekst, 1/21 i 4/21. ),  -Odluka o izvršavanju proračuna Općine Rovišće za 2025. godinu |
| Opis programa (aktivnosti) | A100201 Priprema i donošenje akata  A100202 Službeno vozilo |
| Ciljevi programa | Učinkovito i pravovremeno izvršavanje akata, osiguravanje proračunske zalihe za nepredviđene situacije, priprema akata za sjednice vijeća, nabava i održavanje službenog vozila |
| Planirana sredstva za provedbu | 76.600,00 € |
| Pokazatelj rezultata | Priprema akata za održavanje sjednica Općinskog vijeća i donošenje akata, nabava i održavanje službenog vozila |

|  |  |
| --- | --- |
| Naziv programa | 1003 JAVNA ADMINISTRACIJA |
| Regulatorni okvir | -Zakon o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 36/09, 150/10, 144/12, 19/13, 137/15, 123/17, 98/19 i 144/20)  - Zakon o proračunu („Narodne novine“, broj 144/21)  - Zakon o fiskalnoj odgovornosti („Narodne novine“, broj 111/18 i 83/23)  - Zakon o javnoj nabavi („Narodne novine“, broj 120/16 i 114/22)  - Zakon o financiranju jedinica lokalne i područne (regionalne) samouprave („Narodne novine“, broj 127/17, 138/20, 151/22 i 114/23)  - Zakon o sustavu unutarnjih financijskih kontrola u javnom sektoru („Narodne novine“, broj 78/15, 102/19)  - Zakon o porezu na dohodak („Narodne novine“, broj 115/16, 106/18, 121/19, 32/20, 138/20, 151/22 i 114/23)  - Pravilnik o unutarnjem redu Jedinstvenog upravnog odjela Općine Rovišće  - Odluka o koeficijentima za obračun plaće službenika i namještenika u Jedinstvenom upravnom odjelu Općine Rovišće  -Odluka o izvršavanju proračuna Općine Rovišće za 2025. godinu |
| Opis programa (aktivnosti) | A100301 Stručno, administrativno i tehničko osoblje  A100302 Priprema akata iz djelokruga JUO  A100303 Održavanje zgrada u vlasništvu Općine  K100303 Opremanje zgrada u općinskom vlasništvu |
| Ciljevi programa | Učinkovito i pravovremeno izvršavanje poslova iz djelokruga rada JUO  Osiguranje zgrada u vlasništvu Općine Rovišće  Nabava potrebne uredske, računalne, komunikacijske i ostale opreme radi održavanja funkcionalnosti sustava |
| Planirana sredstva za provedbu | 740.189,65 € |
| Pokazatelj rezultata | Godišnji broj izdanih rješenja, novih akata, računa  Održavanje funkcionalnosti sustava  Sklopljene police osiguranja za zgrade u vlasništvu Općine  Projektna dokumentacija  Broj zaposlenih |

|  |  |
| --- | --- |
| Naziv programa | 1004 ODRŽAVANJE KOMUNALNE INFRASTRUKTURE  1005 GRAĐENJE KOMUNALNE INFRASTRUKTURE |
| Regulatorni okvir | -Zakon o komunalnom gospodarstvu (NN 68/18, 110/18, 32/20)  -Zakon o održivom gospodarenju otpadom (NN 94/13, 73/17, 14/19, 98/19),  -Zakon o zaštiti zraka (NN 127/19, 57/22),  -Zakona o zaštiti okoliša (NN 80/13, 153/13, 78/15, 12/18, 118/18)  -Zakon o cestama (NN 84/11, 22/13, 54/13, 148/13, 92/14, 110/19, 144/21, 114/22, 04/23 i 133/23),  -Zakon o učinkovitom korištenju energije u neposrednoj potrošnji  (NN 152/08, 55/12, 101/13, 153/13, 14/14) |
| Opis programa (aktivnosti) | A101305 Održavanje nerazvrstanih cesta  A101306 Održavanje javnih površina na kojima nije dozvoljen promet motornih vozila  A101307 Održavanje građevina javne odvodnje oborinskih voda  A101308 Održavanje javnih zelenih površina  A101309 Održavanje građevina, uređaja i predmeta javne namjene  A101310 Održavanje groblja  A101311 Održavanje čistoće javnih površina  A101312 Održavanje javne rasvjete  A101313 Dimnjačarske usluge  A101314 Usluge javnih tržnica na malo  A101315 Dezinfekcija, dezinsekcija i deratizacija  A101316 Veterinarsko – higijeničarski poslovi  A101317 Prigodno ukrašavanje naselja  K101316 Građevine komunalne infrastrukture koje će se graditi u uređenim djelovima građevinskog područja  K101317 Postojeće građevine komunalne infrastrukture koje će se rekonstruirati  K10138 Građevine komunalne infrastrukture koje će se uklanjati |
| Ciljevi programa | Održavanje objekata u optimalnom stanju da navedene mogu koristiti mještani i udruge za njihove aktivnosti  Održavanje groblja u funkcionalnom stanju, čišćenje i odvoz smeća, električna energija za osvjetljenje groblja  Praćenjem kvarova dolazi se do podatka optimalnog rasvjetnog tijela za navedenu lokaciju, prate se troškovi održavanja po mjestu i vrsti rasvjetnog tijela  Održavanje prometnica, građevina i opreme odnosno očuvanja bitnih zahtjeva za građevinu, unapređivanje ispunjavanja bitnih zahtjeva za građevinu u smislu da se održava tako da se ne naruše svojstva građevine uz racionalne troškove  Smanjenje količine otpada na javnim površinama  Održavanje zelenih površina, šetnica, dječjih igrališta i višenamjenskih površina u funkcionalnom stanju  Održavanje nerazvrstanih cesta, poljskih putova s ciljem lakšeg pristupa poljoprivrednim površinama  Stvaranje mogućnosti za kvalitetno provođenje slobodnog vremena za mlade i djecu  Rasvjetna tijela u funkciji utječu na sigurnost pješaka i sigurnost prometa  Zapošljavanje osoba na javnim radovima  Kandidiranje projekata na EU i nacionalne javne pozive |
| Planirana sredstva za provedbu | 1.260.820,00 € |
| Pokazatelj rezultata | Travnati tereni, pješčani tereni, opločeni tereni (beton,  asfalt), stabla, grmovi, živica u urednom stanju.  Redovna opskrba javnih površina javnom rasvjetom  Redovno održavanje mreže javne rasvjete  Redovno održavanje nerazvrstanih cesta  Redovno održavanje društvenih domova  Zapošljavanje dugotrajno nezaposlenih osoba na javnim radovima  Provođenje sustavne deratizacije i dezinsekcije na području Općine  Zbrinjavanje napuštenih životinja  Rekonstrukcija i modernizacija cesta  Izgradnja nogostupa Rovišće-Kraljevac, Podgorci, u ulici Alojzija Stepinca, Trgu Hrvatskih branitelja i Žabjaku  Pripremljena projektna dokumentacija za iduće projekte  Uređenje groblja na području općine  Iskop odvodnih jaraka  Izrađeni cijevni propusti na putnim jarcima i vodotocima  Provođenje zimske službe  Modernizacija javne rasvjete  Prigodno ukrašavanje neselja |

|  |  |
| --- | --- |
| Naziv programa | 1006 ORGANIZIRANJE I PROVOĐENJE ZAŠTITE I SPAŠAVANJA |
| Regulatorni okvir | Zakon o zaštiti od požara ( „Narodne novine“, broj 92/10 i 114/22)  Zakon o vatrogastvu („Narodne novine“ broj 125/19, 114/22 i 155/23)  Zakon o sustavu civilne zaštite („Narodne novine“, broj 82/15, 118/18, 31/20, 20/21 i 114/22)  Zakon o Hrvatskoj gorskoj službi spašavanja („Narodne novine“ broj 79/06 i 110/15) |
| Opis programa (aktivnosti) | A100601 Redovna djelatnost  A100602 Redovna djelatnost Civilna zaštita |
| Ciljevi programa | Postizanje učinkovite protupožarne zaštite u cilju sprječavanja nastanka požara  Izgradnja vatrogasnog centra |
| Planirana sredstva za provedbu | 94.300,00 € |
| Pokazatelj rezultata | U skladu sa Zakonom isplaćena sredstva za redovno poslovanje vatrogasnih društava  Pomoć HGSS  Održavanje sustava civilne zaštite |

|  |  |
| --- | --- |
| Naziv programa | 1007 POTICANJE I RAZVOJ GOSPODARSTVA |
| Regulatorni okvir | Zakon o regionalnom razvoju („Narodne novine“, broj 147/14, 123/17, 118/18)  Zakon o poljoprivrednom zemljištu („Narodne novine“, broj 20/18, 115/18, 98/19 i 57/22) |
| Opis programa (aktivnosti) | A100701 Poticanje poljoprivredne proizvodnje  A100704 Razvoj turizma  K100305 Stambeno – poslovna zgrada  K100308 ITU mehanizam  K100703 Otkup zemljišta |
| Ciljevi programa | Potaknuti poljoprivrednu proizvodnju  Sudjelovanje na gospodarskim sajmovima s ciljem predstavljanja lokalnih proizvođača  Potaknuti razvoj turizma na području Općine  Izgradnja stambeno – poslovne zgradu kako bi se potaknuo razvoj gospodarstva |
| Planirana sredstva za provedbu | 172.600,00 € |
| Pokazatelj rezultata | Dodijeljene potpore za razvoj poljoprivrede  Dodijeljene potpore za razvoj turizma  Stvoreni preduvjeti za gospodarsku zonu  Izrađena projektni zadatak i izgradnja stambeno – poslovne zgrade |

|  |  |
| --- | --- |
| Naziv programa | 1008 SOCIJALNA SKRB |
| Regulatorni okvir | -Zakon o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 36/09, 150/10, 144/12, 19/13, 137/15, 123/17, 98/19 i 144/20)  Zakon o socijalnoj skrbi („Narodne novine“, broj 18/22, 46/22, 119/22 71/23)  Zakon o Hrvatskom crvenom križu („Narodne novine“ broj 71/10 i 136/20) |
| Opis programa (aktivnosti) | A100801 Pomoći obiteljima i pojedincima  A100802 Pomoć u kući  A100804 Humanitarno – socijalne udruge  A100805 Program „ZAŽELI“  A100806 Unapređenje stanovanja i zajednice |
| Ciljevi programa | Povećanjem osnovnih životnih potreba socijalno ugroženim obiteljima i domaćinstvima postiže se veće zadovoljstvo cjelokupnog stanovništva i smanjuje se broj društveno neprihvatljivog ponašanja  Potpore mladima za stambeno zbrinjavanje kako bi se mladi zadržali na području Općine |
| Planirana sredstva za provedbu | 297.520,00 € |
| Pokazatelj rezultata | Isplaćene jednokratne naknade za novorođenčad  Isplaćene jednokratne pomoći obiteljima i pojedincima  Isplaćene donacije socijalno – humanitarnim udrugama  Isplaćene potpore mladima za stambeno zbrinjavanje na području Općine  Pomoći obiteljima kroz sufinanciranje rane intervencije  Isplata sredstava za financiranje rada Crvenog križa  Isplata sredstava za ogrijev  Isplata sredstava za ostale troškove stanovanja |

|  |  |
| --- | --- |
| Naziv programa | 1009 OBRAZOVANJE |
| Regulatorni okvir | -Zakon o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 36/09, 150/10, 144/12, 19/13, 137/15, 123/17, 98/19 i 144/20)  Zakon o ustanovama („Narodne novine“, broj 76/93, 29/97, 47/99, 35/08, 127/19 i 151/22)  Zakon o predškolskom odgoju i obrazovanju („Narodne novine“, broj 10/97, 107/07, 94/13, 98/19, 57/22 i 101/23)  Državni pedagoški standard predškolskog odgoja i naobrazbe („Narodne novine“, broj 63/08, 90/10 i 98/19)  Zakon o odgoju i obrazovanju u osnovnoj i srednjoj školi („Narodne novine“, broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20 i 151/22) |
| Opis programa (aktivnosti) | A100901 Predškolsko obrazovanje  A100902 Osnovnoškolsko obrazovanje  A100903 Srednjoškolsko obrazovanje  A100904 Visokoškolsko obrazovanje  K100902 Projektiranje i izgradnja podružnice dječjeg vrtića u Predavcu |
| Ciljevi programa | Osiguranje dostupnosti usluga dječjih vrtića svim zainteresiranim mještanima  Projektiranje i izgradnja podružnice DV u Predavcu  Osiguranje rada predškole  Poboljšanje standarda pružanja osnovnoškolskih usluga  Osiguranje sufinanciranja prijevoza srednjoškolaca  Pomoći studentima |
| Planirana sredstva za provedbu | 1.609.410,00 € |
| Pokazatelj rezultata | Sufinanciranje smještaja djece s područja općine Rovišće u  dječjim vrtićima van Općine Rovišće zbog nedovoljno mjesta u DV Palčica  Povećanje broja vrtićkih i jasličkih odgojnih skupina  Nabava školskih bilježnica i osnovnog pribora za osnovnoškolce  Pomoći školskim udrugama Osnovne škole Rovišće  Sufinanciranje prijevoza učenika u srednje škole  Pomoći studentima s područja općine  Projektna dokumentacija za podružnicu dječjeg vrtića u Predavcu te izgrađen i opremljen vrtić u Predavcu |

|  |  |
| --- | --- |
| Naziv programa | 1010 SPORT I REKREACIJA |
| Regulatorni okvir | -Zakon o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 36/09, 150/10, 144/12, 19/13, 137/15, 123/17, 98/19 i 144/20)  Zakon o udrugama („Narodne novine“, broj 74/14, 70/17, 98/19 i 151/22)  Zakon o sportu („Narodne novine“, broj 141/22) |
| Opis programa (aktivnosti) | A101001 Poticanje sportskih aktivnosti  A101002 Uređenje objekata za sport i rekreaciju  K101003 Sportsko – rekreacijski park Rovišće |
| Ciljevi programa | Članstvom u sportskim klubovima i udrugama koje se bave sportom i rekreacijom postiže se veće psihofizičko zdravlje svih dobnih skupina mještana, posebno važno kod djece i mladih za budući razvoj te se razvija i natjecateljski duh.  Natjecanjem i postizanjem dobrih rezultata na domaćim natjecanjima te sudjelovanjem na raznim turnirima promovira se Općina  Uređenje sportskih objekata, dječjih igrališta  Izgrađen sportsko-rekreacijskih park koji će nuditi razne rekreativne sadržaje uključujući i uslugu smještaja i prehrane |
| Planirana sredstva za provedbu | 6.302.925,00 € |
| Pokazatelj rezultata | Isplaćena sredstva za realizaciju programa sportskih  društava  Izgrađena i uređena dječja igrališta te sportski tereni i objekti  Izrađen i opremljen sportsko-rekreacijskih park Rovišće |

|  |  |
| --- | --- |
| Naziv programa | A1011 KULTURA I RELIGIJA |
| Regulatorni okvir | -Zakon o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 36/09, 150/10, 144/12, 19/13, 137/15, 123/17, 98/19 i 144/20)  -Zakon o financiranju javnih potreba u kulturi („Narodne novine“, broj 47/90, 27/93, 38/09)  - Zakon o udrugama („Narodne novine“, broj 74/14, 70/17, 98/19 i 151/22)  -Zakon o zaštiti i očuvanju kulturnih dobara („Narodne novine“, broj 66/99, 151/03, 157/03, 100/04, 87/09, 88/10, 61/11, 25/12,136/12, 157/13, 152/14, 98/15, 44/17, 90/18, 32/2, 62/20, 117/21 i 114/22)  - Zakon o ustanovama („Narodne novine“, broj 76/93, 29/97, 47/99, 35/08, 127/19 i 151/22) |
| Opis programa (aktivnosti) | A101101 Poticanje kulturnih aktivnosti  A101104 Vjerske zajednice  A101105 Kulturni centar Rovišće  K101102 Ulaganja u religijske objekte  K101105 Ulaganje u objekte u kulturi |
| Ciljevi programa | Okupljanje i rad sa mještanima, posebno mladima putem udruga koje se bave kulturom, glazbom, umjetnošću, njegovanjem kulturnih obilježja nacionalnih manjina pridonosi boljoj suradnji među mještanima.  Sudjelovanje na domaćim i drugim manifestacijama pridonosi promociji Općine  Uređenje i izgradnja objekata u kojima će se održavati programi i u kojima će udruge djelovati  Poticanje kulturnog i umjetničkog stvaralaštva mladih  Pomaganje rada župnog ureda i pomoć oko izgradnje sakralnih objekata |
| Planirana sredstva za provedbu | 66.600,00 € |
| Pokazatelj rezultata | Sufinanciranje planiranih programa i projekata udruga  Organizacija likovne kolonije  Rad Kulturnog centra Rovišće  Održavanje koncerata, manifestacija, predstava, konferencija, edukacija, kino projekcija  Pomaganje rada župnog ureda  Kapitalna pomoć u obnovi sakralnih objekata na području Općine Rovišće |
| Naziv programa | A1012 RAZVOJ CIVILNOG DRUŠTVA |
| Regulatorni okvir | -Zakon o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 36/09, 150/10, 144/12, 19/13, 137/15, 123/17, 98/19 i 144/20)  - Zakon o udrugama („Narodne novine“, broj 74/14, 70/17, 98/19 i 151/22) |
| Opis programa (aktivnosti) | A101205 Ostale udruge civilnog društva |
| Ciljevi programa | Okupljanje i rad s mještanima, posebno starijim osobama (umirovljenicima) te ženama putem udruga umirovljenika i udruga žena koji potiču druženje, uključivanje u društvo bilo kroz stvaralaštvo unikatnih ručnih radova ili druženja na plesovima, izletima i sl.  Organizacija raznih tečajeva za mještane (npr. rad na računalu, stranih jezici i sl)  Sufinanciranje prijevoza posjeta zavičaju i dr.  Sufinanciranje ozakonjenja nezakonito izgrađenih građevina u vlasništvu udruga |
| Planirana sredstva za provedbu | 23.200,00 € |
| Pokazatelj rezultata | Sufinancirane planiranih programa i projekata udruga  Tečajevi na temu rad na računalu, strani jezici i dr.  Sufinanciranje prijevoza posjeta zavičaju (Letnica, Rama), Vukovaru i dr. |

|  |  |
| --- | --- |
| Naziv programa | A1013 PREDŠKOLSKO OBRAZOVANJE – DJEČJI VRTIĆ PALČICA – proračunski korisnik |
| Regulatorni okvir | Zakon o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20)  Zakon o proračunu („Narodne novine“, broj 144/21)  Zakon o ustanovama („Narodne novine“, broj 76/93, 29/97, 47/99, 35/08, 127/19 i 151/22)  Zakon o predškolskom odgoju i obrazovanju („Narodne novine“, broj 10/97, 107/07, 94/13, 98/19, 57/22 i 101/23)  Državni pedagoški standard predškolskog odgoja i naobrazbe („Narodne novine“, broj 63/08, 90/10 i 98/19)  Statut Dječjeg vrtića „Palčica“  Pravilnik o upisu i mjerilima upisa djece u Dječji vrtić „Palčica“  Pravilnik o unutarnjem ustrojstvu i načinu rada Dječjeg vrtića „Palčica“ |
| Opis programa (aktivnosti) | A101301 Obavljanje redovne djelatnosti dječjeg vrtića  A101303 Obavljanje redovne djelatnosti u Podružnici Zrinski Topolovac  K101302 Rekonstrukcija i opremanje dječjeg vrtića |
| Ciljevi programa | Osiguranje dostupnosti usluga dječjih vrtića svim zainteresiranim mještanima  Provođenje programa male škole  Unaprjeđenje predškolskog programa  Uređenje prostorija dječjeg vrtića radi poboljšanja standarda  Izgradnja solarne elektrane radi uštede električne energije |
| Planirana sredstva za provedbu | 508.000,00 € |
| Pokazatelji rezultata | Broj djece koja pohađaju program predškolskog obrazovanja  Broj djece koja pohađaju program male škole  Broj radnika/ca zaposlenih u dječjem vrtiću  Kompletno uređen i opremljen prostor dječjeg vrtića |